PTT รุกตั้งบริษัทใหม่ในสิงคโปร์ สยายปีกแบรนด์กาแฟ “Cafe Amazon” สู่ความเป็น Global Brand
PTT รุกตั้งบริษัทใหม่ในสิงคโปร์ สยายปีกแบรนด์กาแฟ “Cafe Amazon” สู่ความเป็น Global Brand โดยมี PTTOR ถือหุ้น 100%
26 เม.ย. 2561

บริษัท ปตท.จำกัด (มหาชน) หรือ PTT เปิดเผยว่า ที่ประชุมคณะกรรมการบริษัทวานนี้ (25 เม.ย.61) มีมติอนุมัติการจัดตั้งบริษัทใหม่ในสาธารณรัฐสิงคโปร์ ทั้งนี้เพื่อเริ่มดำเนินธุรกิจกาแฟ โดยการสร้างแบรนด์ “Cafe Amazon” ให้ไปสู่การเป็น Global Brand หรือเป็นที่รู้จักในระดับสากล
โดยมีแผนจัดตั้งบริษัทในเดือนก.ค.61 ด้วยทุนจดทะเบียนไม่เกิน 6.5 ล้านเหรียญสิงคโปร์ ประกอบด้วยหุ้นสามัญมูลค่าหุ้นละ 1 เหรียญสิงคโปร์ และมี บริษัท ปตท.น้ำมันและการค้าปลีก จำกัด (PTTOR) ถือหุ้น 100%